CELEX: 62008CA0173
Language: lt
Date: 2009-06-18 00:00:00
Title: Byla C-173/08: 2009 m. birželio 18 d. Teisingumo Teismo (penktoji kolegija) sprendimas byloje (Gerechtshof te Amsterdam (Nyderlandai) prašymas priimti prejudicinį sprendimą) Kloosterboer Services BV prieš Inspecteur van de Belastingdienst/Douane Rotterdam (Bendrasis muitų tarifas — Tarifinės pozicijos — Kompiuterių aušinimo sistema, sudaryta iš radiatoriaus ir ventiliatoriaus — Klasifikavimas Kombinuotoje nomenklatūroje)

1.8.2009   
            
            
               LT
            
            
               Europos Sąjungos oficialusis leidinys
            
            
               C 180/19
            
         2009 m. birželio 18 d. Teisingumo Teismo (penktoji kolegija) sprendimas byloje (Gerechtshof te Amsterdam (Nyderlandai) prašymas priimti prejudicinį sprendimą) Kloosterboer Services BV prieš Inspecteur van de Belastingdienst/Douane Rotterdam
   (Byla C-173/08) (1)
   
   (Bendrasis muitų tarifas - Tarifinės pozicijos - Kompiuterių aušinimo sistema, sudaryta iš radiatoriaus ir ventiliatoriaus - Klasifikavimas Kombinuotoje nomenklatūroje)
   2009/C 180/31
   Proceso kalba: olandų
   
      Prašymą priimti prejudicinį sprendimą pateikęs teismas
   
   Gerechtshof te Amsterdam
   
      Šalys pagrindinėje byloje
   
   
      Ieškovė: Kloosterboer Services BV
   
      Atsakovė: Inspecteur van de Belastingdienst/Douane Rotterdam, kantoor Laan op Zuid
   
      Dalykas
   
   Prašymas priimti prejudicinį sprendimą — Gerechtshof te Amsterdam — 2004 m. kovo 1 d. Komisijos reglamento (EB) Nr. 384/2004 dėl tam tikrų prekių klasifikavimo Kombinuotojoje nomenklatūroje (OL L 64, p. 21; 2004 m. specialusis leidimas lietuvių k., 2 sk., 16 t., p. 60) aiškinimas — Kompiuterių aušinimo sistemų, sudarytų iš „heatsink“ (radiatorius) ir ventiliatoriaus, klasifikavimas
   
      Rezoliucinė dalis
   
   1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeistas 2003 m. rugsėjo 11 d. Komisijos reglamentu (EB) Nr. 1789/2003, turi būti aiškinamas taip, kad prekės, kaip antai aptariamos pagrindinėje byloje, sudarytos iš radiatoriaus ir ventiliatoriaus ir skirtos naudoti tik kompiuteriuose, turi būti klasifikuojamos Kombinuotosios nomenklatūros, esančios šio reglamento I priede, 8473 30 90 subpozicijoje.
   
      (1)  OL C 183, 2008 7 19.